

SESSIÓ EXTRAORDINÀRIA, 11 DE FEBRER DE 2011, 22:30 HORES

A Colldejou, essent les 22:30 hores del dia onze de febrer de dos mil onze, se celebra sessió extraordinària al Salo de Plens de l’Ajuntament de Colldejou.

ASSISTENTS:

Alcalde:	Marcel Salsench Escoda
		
Regidors:	Jordi Sierra Salsench
		Francisco Moreno Fernandez
		Joan Llorens Rofes

Secretari:	Mario Rofes Salsench

ORDRE DEL DIA:

01.- Pressupost Bombes Mont-roig, actuacions al pou de Massanes.
02.- Bases Diputació any 2011.
03.- Propostes projecte Arranjaments al Casal (PUOSC 2012).

01.- Pressupost Bombes Mont-roig, actuacions al pou de Massanes.

S’informa al Ple de les gestions que es venen desenvolupant amb relació a l’actuació per tal de reposar el servei d’aigua del pou de Massanes, interromput com a conseqüència de l’avaria soferta el passat mes de desembre.

Es dona compte del Pressupost lliurat per l’empresa Bombes Mont-roig SL, que contempla el reentubament del pou amb una canonada de PE de 160 mm PN-10, Canonada d’impulsió de PE de 63 mm PN-20, Bomba sumergible, Bomba de pressió d’eix vertical, Quadre elèctric per la segona bomba i treballs de instal·lació. El preu puja la quantitat de 15.603 € mes l’IVA corresponent.

Aquesta seria en principi la opció que segurament resultaria la més econòmica, tot i que s’haurà de tenir en compte d’afegir-hi les despeses de neteja del pou i el subministrament i col·locació d’un dipòsit prefabricat d’uns 10.000 litres aproximadament. En opinió del tècnic de l’ACA Sr. Carlos Loaso, reentubar el pou amb PE no sembla l’opció més favorable, i segurament s’optaria per substituir-lo per PVC roscat, fet que no suposaria massa diferència de preu respecte al PE.

Pel que fa al finançament de l’obra, el Sr. Alcalde comenta que amb la reunió que es va celebrar amb el Delegat del Govern a Tarragona, no es va obtenir cap compromís en ferm, i com a darrer recurs es va contemplar la possibilitat de destinar part dels diners que tenim concedits dintre del PUOSC, per lo que s’hauria de procedir a fer una substitució d’obra dintre del programa de l’any 2011, concretament a la part que afecta al PAM de la Diputació de Tarragona. 

Aquesta opció llògicament és com a darrer recurs, i lo que es preveu de moment és sol·licitar un ajut a la Diputació de Tarragona a l’empara de la convocatòria de Bases de l’any 2011, per la concessió de subvencions de caràcter excepcional del SAM. Apart, tal i com ja es va acordar en la sessió anterior, tenim pendent de que l’ACA es pronunciï sobre la sol·licitud que li varem formular demanant una aportació econòmica davant l’actuació que es determini. 




02.- Bases Diputació any 2011.

En data 1 de febrer de 2011, han estat publicades al Butlletí Oficial de la Província núm. 25, la convocatòria de Bases per la concessió de subvencions de la Diputació de Tarragona per l’any 2011, aprovades amb data 29 d’octubre de 2010 i publicades en el BOP del dia 31 de desembre de 2010. 

Dintre dels diferents programes aprovats i examinades les bases respectives es constata que hi ha diferencies substancials respecte anys anteriors, com per exemple el fet de que aquest any no han sortit les convocatòries per Àrees de Lleure, Parcs Infantils, Programa ÀRTIC, Accions d’Impuls Ambiental, entre d’altres.  D’entre les bases aprovades el Ple acorda concorre a les següents convocatòries:

Inversions en equipaments municipals d’interès ciutadà, inclosos edificis de valor cultural. 

Aquesta convocatòria inclou actuacions en edificis d’equipaments culturals tan pel que fa a les Obres de reforma i millora dels equipaments, com per l’adquisició de bens mobles, amb una subvenció de fins al 95% del pressupost aportat, amb un màxim de 9.000 € per municipi.

Seguin amb la línia iniciada anys anteriors, s’acorda sol·licitar un ajut per la instal·lació de la calefacció i nou quadre elèctric a l’Edifici d’Equipaments Culturals. 

Programa Extraordinari d’Impuls Municipal (PEIM)  per l’any 2011.

Tal i com ja es va iniciar els anys 2009 i 2010 la Diputació de Tarragona pretén facilitar amb aquesta convocatòria per l’any 2011, el finançament de les actuacions de manteniment reparació i conservació de serveis i equipaments municipals, amb un import total de 26.395,46 € pel que fa al nostre municipi. Son subvencionables les actuacions ordinàries previstes al capítol 2 del pressupost de despeses i que es relacionen a la convocatòria, excepte les que afecten a tributs, despeses diverses, dietes, i despeses imprevistes, entre d’altres.

S’acorda formular la sol·licitud d’acord amb lo previst a la convocatòria en base a despeses pressupostades en el capítol 2 del pressupost del 2011.

Concessió de subvencions de caràcter excepcional del Servei d’Assistència Municipal.

D’acord amb lo que s’ha comentat en el primer punt de l’Ordre del dia, dintre d’aquesta convocatòria s’acorda sol·licitar l’ajut per les actuacions previstes al Pou de Massanes. Es recorda que per aquesta convocatòria el termini per formular sol·licituds acaba el proper 31 d’octubre de 2011, i que l’import màxim de subvenció és del 80%, amb un límit de 30.000 €.

Actuacions dintre del programa de protecció de la salut pública.

S’inclou dintre d’aquestes bases la línia de subvencions destinades a garantir la seguretat a les zones de bany (platges i piscines). Concretament pel que afecta al nostre municipi s’acorda sol·licitar un ajut per la contractació dels socorristes de la piscina durant la temporada d’estiu d’aquest any.

El percentatge màxim de finançament és de fins el 95% de l’actuació subvencionable, amb un màxim de 8.000 €.


Actuacions dintre del programa de promoció de la salut pública.

L’objecte d’aquesta convocatòria és regular la concessió d’ajuts a aquells municipis que vulguin dur a terme programes de creació i condicionament de parcs de salut municipal i d’itineraris saludables.
El finançament d’aquestes actuacions és de fins el 95% de l’actuació subvencionable, amb un màxim de 12.000 € per ajuntament.

Valorades les condiciona requerides a la convocatòria, s’opta per sol·licitar un ajut per tal de crear un Parc de salut municipal, concretament al bancal que tenim al costat del recinte on es troba ubicada l’antena de telecomunicacions, per lo que es preveu dur a terme una memòria valorada que contempli una partida per l’adequació del terreny i una per l’adquisició d’aparells.

Actuacions destinades a la gestió sostenible dels recursos energètics i de l’aigua.

Dintre d’aquesta convocatòria es regula la concessió d’ajuts per tal de dur a terme actuacions orientades a fomentar l’estalvi i eficiència energètica, les energies renovables i l’optimització de l’ús de l’aigua. 

El percentatge de finançament d’aquestes actuacions és de fins el 95% de l’actuació subvencionable, amb un màxim de 18.000 € per ajuntament.

Atès lo que preveu el “Pla d’adequació de la il·luminació exterior”, on es contempla la necessitat de reduir el consum actual de la xarxa d’enllumenat públic del nostre municipi, el Ple acorda sol·licitar una subvenció per la substitució dels equips lumínics (làmpades, reactàncies i equips reguladors) actuals, amb una potència de 150 W per altres de 100 i 70 W.

A part de les convocatòries anteriors, al llarg de l’any es preveu sol·licitar altres ajuts, atenent a les necessitats i terminis i que al seu moment es prendrà l’acord corresponent:

Actuació de grups del catàleg 

Es poden sol·licitar des del 1 de gener fins el 31 de desembrer del 2011 i fins a un màxim de vuit actuacions per any.

Interessos de Préstecs concertats amb conveni Diputació

A partir del mes d’octubre les entitats de crèdit facilitaran els imports dels interessos que han abonar prèviament els ajuntaments i directament el SAM lliurarà l’ordre de pagament d’acord amb la Resolució d’atorgament comunicada als ajuntaments en el moment de la concessió.

03.- Propostes projecte Arranjaments al Casal (PUOSC 2012).

En la sessió del passat 28 de gener es va presentar al Ple la proposta de nova sortida d’emergència de la sala del ball del Casal, amb motiu del projecte que s’està redactant per part del servei d’arquitectura de la Diputació de Tarragona.

En compliment de lo acordat pels senyors regidors presents, es van encarregar noves propostes, les quals es sotmeten novament a la seva consideració per tal de seguir amb la redacció de l’esmentat projecte.



En principi la proposta que sembla més adient és la qualificada amb el núm. 3, que contempla la nova sortida d’emergència a través del primer tram d’escales amb sortida al solar posterior a l’edifici amb un tram d’escales que doni al pati de les escoles i per sobre al carrer de Baix. 

Aquesta proposta contempla l’enderrocament del primer tram d’escales així com una part del trespol que dona a la planta intermèdia del Casal, per tal de donar l’amplada adequada a la normativa contra incendis que estableix el codi tècnic d’edificació.

En qualsevol cas aquesta proposta quedarà condicionada  al vist i plau del serveis tècnics de la Diputació, a les modificacions introduïdes per l’ajuntament amb el tram d’escales fins al carrer de Baix.

No havent-hi més punts a tractar, a les 23:35 hores es dona per acabada la sessió, de la qual s’aixeca aquesta acta que signen els assistents i jo, el Secretari, que certifico.

